hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վճռաբեկ դատարանի աննախադեպ որոշումը. դատարանն արձանագրել է զինծառայողի նկատմամբ խոշտանգումների փաստը | Forrights.am
Միայն 4 տարի անց է սկսում վերականգնվել զինծառայողի խախտված իրավունքները
4 տարվա դատական քաքշուկներից հետո, խոշտանգման հետևանքով հոգեկան խնդիրներ ձեռք բերած զինծառայող Արթուր Հակոբյանի խախտված իրավունքերը վերականգնվում են: Վճռաբեկ դատարանն օրերս բավարարել է մեղադրանքի կողմից ներկայացված վճռաբեկ բողոքը և բեկանել 2017թ. Սյունիքի մարզի ընդհանուր իրավասության դատարանի որոշումը:
Վճռաբեկ դատարանը արձանագրել է, որ սույն գործով քրեական հետապնդման մարմնի որոշումների դեմ բերված բողոքը մերժելով`ստորադաս դատարանները թույլ են տվել զինծառայող Հակոբյանի՝ Կոնվեցիայի 3-րդ հոդվածի՝ Խոշտանգումների արգելում, և Քրեական դատավարական օրենսգրքի  մի շարք հոդվածների խախտումներ՝ 17-րդ, 86-րդ, 210-րդ, որոնք իրենց բնույթով ոչ միայն էական նշանակություն են ունեցել, այլևս ազդել են գործով ճիշտ և արդարացի որոշման կայացմանը:
Բացի վերոնշյալից, Վճռաբեկ դատարանն անդրադարձել է շատ կարևոր հարցի՝ հոգեկան առողջություն ունեցող անձի հարցաքննությանը: Դատարանը փաստել է, որ հոգեկան հիվանդություն ունեցող տուժողին լսելու իրավունքի սահմանափակումը հանգեցրել է Արթուր Հակոբյանի իրավունքների և ազատությունների խախտմանը:
«Վճռաբեկ դատարանը շատ կարևոր նախադեպային որոշում է կայացրել՝ հոգեկան առողջություն ունեցող վկաների հարցաքննության և նրանց ցուցմունքների արժանահավատության վերաբերյալ: Մեր իրավական համակարգը հասավ այն մակարդակի, որ անձի խախտված իրավունքները վերականգնվեց ոչ թե Եվրոպական դատարանում, այլ Վճռաբեկում: Այն մարդիկ, որոնք ոտնահարել են Արթուրի իրավունքները, պետք է դատարանի առաջ կանգնեն և պատասխանատվություն կրեն իրենց կատարածի համար»,- Forrights-ի հետ զրույցում նշեց Արթուր Հակոբյանի գործով փաստաբան Արա Ղարագյոզյանը:
Վճռաբեկ դատարանի որոշումն իրենից ենթադրում է, որ արդար դատաքննության ընթացքում քրեական պատասխանատվության կենթարկվի ինչպես քննիչը, այնպես էլ դատախազը և դատավորները, որոնք կոծկել են գործը:
«Զինվորական համազգեստով մարդ էր տեսնում՝ վատանում էր…»
«Արթուրի առողջական վիճակում էս պահին դրական տեղաշարժ կա: Եթե առաջ զինվորական համազգեստով մարդ տեսնելիս, ընկնում էր  խորը դեպրեսիայի մեջ, վախենում էր, լացում, պաշտպանական շարժումներ անում, ապա էսօր գոնե ավելի հանգիստ ա տանում: Բայց մինչ օրս շարունակում ա ցնցումների մեջ ընկնել, գիշերները դուռը բացել ու փորձել տանից դուրս գալ»,- Forrights-ի հետ զրույցում նշեց բանակում զինծառայող Արթուր Հակոբյանի մորաքույրը՝ Ռիտա Հակոբյանը:
Արթուրն այս պահին մորաքրոջ խնամակալության տակ է գտնվում, պարբերաբար դեղորայք ընդունում, որը նրան է ուղարկում ԱՄՆ-ում գտնվող բարերարներից մեկը: Ռիտան չի վստահում բժիշկներին ու հիվանդանոցներին, նախընտրում է տանը վերականգնել Արթուր առողջությունը:
Զինծառայող Հակոբյանը նախկինում առողջության հետ կապված որևէ խնդիր չի ունեցել: Մորաքույրը զարմանում է՝ եթե անգամ իր զարմիկն առողջական որոշակի խնդիրներով զորակոչված լիներ բանակ, ինչպես ներկայացնել է նախաքննական մարմինը, ապա դրա մեղավորները ևս պիտի պատասխանատվության ենթարկվեն:
«Եթե մտավոր խնդիրներ ուներ, բժիշկներն էլ հո՞ մտավոր խնդիրներ չունեին, ինչպե՞ս թույլատրեցին մտավոր խնդիրներ ունեցող անձին զորակոչել բանակ: Կամ եթե անգամ ուներ խնդիրներ, մի՞թե դա առիթ էր՝ երեխային ծեծի ենթարկելու համար»,- ասում է մորաքույրն, ով անձամբ է տեսել իր զարմիկի գլխի շրջանում առկա վնաստածքները, երբ վերջինս տեղափոխվել էր Մուրացանի հոսպիտալ:
Խոշտանգման հետևանքով ստացել էր խորը հոգեբանական տրավմա
«Վերադարձ  Հայաստան» հիմնադրամի միջոցով, ծառայելու նպատակով հայրենիք  վերադարձած Արթուրը բանակ էր զորակոչվել 2015թ.-ի հունվարին, ապա նոյեմբերին՝ առողջական խնդիրներովի պատճառով, տեղափոխվել Երևանի կայազորի զինվորական հոսպիտալ: Արթուրը Մեղրիի զորամասում դաժան ծեծի էր ենթարկվել մայոր Ջիվան Մկրտչյանի կողմից՝ զորամասի խանութում գտնվելու համար:
«Ես ու ընկերս գնացել էինք խանութ՝ ծխախոտ առնելու: Ընկերս, տեսնելով մայոր Մկրտչյանին, վախից արագ թաքնվում ա: Ես չեմ հասցնում մի կողմն գնալ, հրամանատարն էլ տեսնում ա, որ խանութում եմ, բռնում ինձ ուժեղ ծեծում ա»,- մորաքրոջն էր պատմել Արթուրը, ով խոշտանգման հետևանքով ստացել էր խորը հոգեբանական տրավմա:
Վարույթը իրականացնող մարմինը, Դատախազությունը և դատարանը  բազմակողմանի, լրիվ և օբյեկտիվ քննություն չեն կատարում գործի վերաբերյալ: Վարույթն իրականացնող մարմինի կողմից՝ Ջիվան Մկրտչյանի, գործով անցնող վկաների և Արթուրի միջև չի կատարվում որևէ առերեսում, քանի որ ակնհայտ  էր դառնալու նրանց և Արթուրի ցուցմունքների էական հակասությունները: Այն անձիք, որոնք բռնություն են կիրառել Հակոբյանի նկատմամբ, այնպիսի ցուցմունք են տվել, որով խուսափել են ենթարկվել քրեական պատասխանատվության:
«Կոծկել են էլի, ամեն հնարավոր եղանակով փորձել են փակել գործը»,- հավելեց պաշտպան Ղարագյոզյանը:
Նախորդ նյութըԿարագանդայում միջադեպի ադրբեջանցի կասկածյալների անունները փոխարինվել են հայկական անուններով. БACE
Հաջորդ նյութըԱԳՆ հայտարարությունը՝ Կարագանդայի դեպքերի առնչությամբ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Ադրբեջանը ամեն ինչ անում է, որ Հայաստանին զենք չմատակարարվի
Հայաստանը Հնդկաստանից 245 մլն դոլարի զենք է գնում․ հնդկական մամուլ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին...
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Edit with Live CSS
Write CSS OR LESS and hit save. CTRL + SPACE for auto-complete.